नाराजगी जाहिर की; कहा- पता नहीं चला कि शो कब शूट हुआ..वेंकटेश सर को भी नहीं बुलाया
Bhumika Chawla expressed her disappointment for not being invited to The Kapil Sharma Show - भूमिका चावला हाल ही में सलमान की फिल्म किसी का भाई किसी की जान में नजर आईं। हालांकि एक रिसेंट इंटरव्यू में उन्होंने अपनी निराशा जाहिर की है। भूमिका ने कहा कि उन्हें इस बात की बहुत हैरानी है कि द कपिल शर्मा शो
भूमिका चावला हाल ही में सलमान की फिल्म किसी का भाई किसी की जान में नजर आईं। अब एक रिसेंट इंटरव्यू में उन्होंने अपनी निराशा जाहिर की है। भूमिका ने कहा कि उन्हें इस बात की बहुत हैरानी है कि द कपिल शर्मा शो में उन्हें इनवाइट नहीं किया गया।
भूमिका के मुताबिक, फिल्म के लगभग सभी एक्टर्स को वहां बुलाया गया था लेकिन उन्हें नहीं, जबकि वो भी फिल्म का एक अहम हिस्सा थीं। एक्ट्रेस का कहना है कि उन्हें पता ही नहीं चला कि शो कब शूट हो गया।
'मेरे साथ-साथ वेंकटेश सर को भी नहीं बुलाया'
भूमिका ने सिद्धार्थ कनान के साथ इंटरव्यू में कहा, 'मुझे कोई आइडिया नहीं था कि शो का एपिसोड कब शूट हुआ। वो हो सकता है कि ये उनकी (शो के मेकर्स) की कोई स्ट्रैटजी हो।
हालांकि मुझे ये देख कर कुछ वक्त के लिए बुरा लगा लेकिन फिर मैंने वेंकटेश सर के बारे में सोचा तो ख्याल आया कि मैं अकेली नहीं हूं। हम दोनों का फिल्म में अहम रोल था। तीनों यंगस्टर्स (शहनाज, राघव, सिद्धार्थ) को इनवाइट किया गया था। उनका अपना अलग-अलग इक्वेशन है, इसलिए मुझे लगता है कि चलो ठीक है।'
'PR से फिल्म मिलेगी तो आज ही कपिल को फोन करूंगी'
भूमिका ने कहा कि उनकी आदत नहीं है कि किसी के पास जाकर उनसे मदद मांगे। उनका कहना है कि ये सारी चीजें उन्हें बहुत लंबे समय के लिए प्रभावित नहीं करती। एक्ट्रेस का कहना है कि PR तो वो भी कर सकती हैं लेकिन इसके बदले में उन्हें गारंटी के साथ फिल्में मिलनी चाहिए।
उन्होंने कहा, 'मुझे PR करना हो तो कर सकती हूं लेकिन इसके बदले में गारंटी के साथ फिल्म मिलनी चाहिए। अगर ऐसा होता है तो मैं आज ही कपिल शर्मा को फोन करके कहूंगी कि मुझे बुलाओ।'
'कपिल शर्मा शो में जाकर लोग बड़े हो जाते हैं'
ऐसा पहली बार नहीं है कि द कपिल शर्मा शो को किसी सेलिब्रिटी ने निशाना बनाया है। इससे पहले रैपर रफ्तार ने कहा था कि द कपिल शर्मा शो सिर्फ एक शोशेबाजी है। लोग वहां जाते हैं तो बड़े बन जाते हैं। जनता को लगता है कि आदमी बहुत बड़ा बन गया है क्योंकि वो द कपिल शर्मा शो में गया है। गली मोहल्ले में सब नाम बन जाता है।
सलमान एक अच्छे इंसान, लेकिन कभी उनके साथ अच्छी दोस्ती नहीं रही- भूमिका
भूमिका ने इस इंटरव्यू में अपने और सलमान खान के रिश्ते पर भी बात की। उन्होंने कहा कि वो और सलमान बहुत अच्छे दोस्त नहीं हैं। उन्होंने कहा, ' मैं सेट पर अपने में मस्त रहती थी, बैठ कर किताबें पढ़ती थी। शायद इसी वजह से हम लोग एक दूसरे से ज्यादा कनेक्ट नहीं हो पाए। तेरे नाम के समय उन्होंने (सलमान) हैदराबाद में एक पार्टी होस्ट की थी। मैं उस पार्टी में गई और रात 11 बजे के पहले वहां से निकल गई।'
भूमिका से जब पूछा गया कि क्या वो सलमान से कभी इन्फ्लुएंस हुईं। जवाब में उन्होंने कहा, 'मैं उनसे कभी प्रभावित नहीं थी। प्रभावित आप उस इंसान के साथ होते है जिसे आप फॉलो करते हो। सलमान के साथ मेरा प्रोफेशनल टर्म रहा है। वो काफी अच्छे इंसान हैं, मैंने उनके साथ तीन फिल्में की है। मैंने जब उनके साथ पहली फिल्म में काम किया था तो मैं अपनी दुनिया में मशगूल थी। यही वजह है कि हम कभी वैसे दोस्त नहीं बन पाए।'
